**Balatonvilágos Község Önkormányzata Képviselő-testületének 4/2025. (III. 3.) önkormányzati rendelete**

**az önkormányzat 2025. évi költségvetéséről**

Hatályos: 2025. 03. 04

[1] A rendelet célja az Önkormányzat 2025. évi költségvetésének megalkotása a Magyarország 2025. évi központi költségvetéséről szóló 2024. évi XC. törvény, az államháztartásról szóló 2011. évi CXCV. törvény és az annak végrehajtásáról szóló 368/2011. (XII.31.) Kormányrendeletben foglaltak szerint.

[2] Balatonvilágos Község Önkormányzata az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

**1. A rendelet hatálya**

**1. §**

(1) A rendelet hatálya a képviselő-testületre, annak bizottságaira, a polgármesteri hivatalra és az önkormányzat irányítása alá tartozó költségvetési szervekre (intézményekre) terjed ki.

(2) Az Önkormányzat költségvetési szervei:

*a)* önállóan működő és gazdálkodó: Balatonvilágos Község Önkormányzat Gazdasági Ellátó és Vagyongazdálkodó Szervezete;

*b)* önállóan működő: Balatonvilágosi Szivárvány Óvoda.

**2. A költségvetés bevételei és kiadásai, a költségvetés részletezése**

**2. §**

(1) A képviselő-testület az önkormányzat 2025. évi költségvetését:

*a)* 799537960 Ft költségvetési bevétellel;

*b)* 1272179961 Ft költségvetési kiadással;

*c)* -472642001 Ft költségvetési egyenleggel;

*d)* 307791386 Ft működési hiánnyal;

*e)* 164850615 Ft felhalmozási hiánnyal;

*f)* 478723593 Ft finanszírozási bevétellel;

*g)* 6081592 Ft finanszírozási kiadással;

*h)* 472642001 Ft finanszírozási egyenleggel;

*i)* 1278261553 Ft bevételek és kiadások főösszegében állapítja meg.

(2) Az (1) bekezdésben megállapított kiadási főösszegen belül a kiemelt előirányzatokat jogcímenkénti megoszlásban, továbbá a költségvetési bevételek forrásonkénti, a költségvetési kiadások jogcímenkénti megoszlását önkormányzati szinten, továbbá a finanszírozási bevételeket és kiadásokat a rendelet 1. melléklete alapján határozza meg a képviselő-testület.

(3) A bevételek és kiadások előirányzat-csoportok, kiemelt előirányzatok és azon belül kötelező feladatok, önként vállalt feladatok, államigazgatási feladatok szerinti bontásban a 2. melléklet, a 3. melléklet és a 4. melléklet szerint állapítja meg.

(4) A működési és felhalmozási bevételek és kiadások előirányzatai mérlegszerű bemutatását önkormányzati szinten az 5. és a 6. melléklet részletezi.

(5) A működési hiány belső finanszírozásának érdekében a képviselő-testület az előző év(ek) költségvetési maradványának felhasználását rendeli el.

**3. §**

(1) A képviselő-testület az önkormányzat 2025. évi költségvetését részletesen a következők szerint állapítja meg:

*a)* az Önkormányzat adósságot keletkeztető ügyletekből és kezességvállalásokból fennálló kötelezettségeit a 7. melléklet részletezi;

*b)* az Önkormányzat saját bevételeinek részletezését az adósságot keletkeztető ügyletből származó tárgyévi fizetési kötelezettség megállapításához a 8. melléklet tartalmazza;

*c)* az Önkormányzat 2025. évi adósságot keletkeztető fejlesztési céljait a 9. melléklet részletezi;

*d)* az Önkormányzat költségvetésében szereplő beruházások kiadásainak beruházásonkénti részletezését a 10. melléklet szerint határozza meg;

*e)* az önkormányzat költségvetésében szereplő felújítások kiadásait felújításonként a 11. melléklet szerint részletezi;

*f)* az EU-s támogatással megvalósuló programokat és projekteket, valamint az önkormányzaton kívül megvalósuló projektekhez való hozzájárulást a 12. melléklet szerint hagyja jóvá;

*g)* a 2. § (1) bekezdésében megállapított bevételek és kiadások önkormányzati, továbbá költségvetési szervenkénti megoszlását, és az éves (tervezett) létszám előirányzatot és a közfoglalkoztatottak létszámát költségvetési szervenként, feladatonként és azon belül kötelező feladatok, önként vállalt feladatok, államigazgatási feladatok szerinti bontásban a 13–24. mellékletek szerint határozza meg;

*h)* az Önkormányzat adatszolgáltatását az elismert tartozásállományról a 25. melléklet tartalmazza;

*i)* az Önkormányzat tájékoztatását a 2023. évi tény, 2024. évi várható teljesítés és a 2025. évi várható adatokról a 26. melléklet foglalja magában;

*j)* a többéves kihatással járó döntések számszerűsítése évenkénti bontásban és összesítve célok szerint a 27. mellékletben található;

*k)* az önkormányzat által adott közvetett támogatásokat (kedvezmények) a 28. melléklet részletezi;

*l)* az előirányzat felhasználási tervet a 29. melléklet részletezi;

*m)* a 2025. évi általános működési és ágazati feladatok támogatásának alakulása jogcímenkénti alakulását a 30. melléklet tartalmazza;

*n)* a 2025. évben céljelleggel juttatott támogatásokról a 31. melléklet ad tájékoztatást;

*o)* az önkormányzat 2025. évi költségvetési évet követő 3 év tervezett bevételei, kiadásai a 32. mellékletben találhatóak.

(2) Az Önkormányzat a kiadások között 77.521.690,- Ft általános, 13.313.881,- Ft céltartalékot állapít meg.

**3. A költségvetés végrehajtásának szabályai**

**4. §**

(1) Az önkormányzati szintű költségvetés végrehajtásáért a polgármester, a könyvvezetéssel kapcsolatos feladatok ellátásáért a jegyző a felelős.

(2) Az Önkormányzat gazdálkodásának biztonságáért a képviselő-testület, a gazdálkodás szabályszerűségéért a polgármester felelős.

(3) A költségvetési hiány csökkentése érdekében évközben folyamatosan figyelemmel kell kísérni a kiadások csökkentésének és a bevételek növelésének lehetőségeit.

(4) Amennyiben a költségvetési szerv harminc napon túli, lejárt esedékességű elismert tartozásállományának mértéke két egymást követő hónapban eléri az éves eredeti kiadási előirányzatának 10%-át vagy a tizenöt millió forintot, az irányító szerv a költségvetési szervhez önkormányzati biztost jelöl ki.

(5) A költségvetési szerv vezetője e rendelet 25. mellékletében foglalt adatlapon köteles a tartozásállományról adatot szolgáltatni. A költségvetési szerv az általa lejárt esedékességű elismert tartozásállomány tekintetében – nemleges adat esetén is – havonta a tárgyhó 25-i állapotnak megfelelően a tárgyhónapot követő hó 5-ig az önkormányzat jegyzője részére köteles adatszolgáltatást teljesíteni.

(6) Kiegészítő támogatás igényléséről a működőképességet veszélyeztető helyzet esetében a polgármester gondoskodik, külön képviselő-testületi döntés alapján.

(7) ) A finanszírozási bevételekkel és kiadásokkal kapcsolatos hatásköröket a képviselő-testület gyakorolja.

**5. §**

(1) Az Önkormányzat bevételeinek és kiadásainak módosításáról, a kiadási előirányzatok közötti átcsoportosításról a (2) és (4) bekezdésben foglalt kivétellel a Képviselő-testület dönt.

(2) A képviselő-testület az Önkormányzat bevételeinek és kiadásainak módosítását és a kiadási kiemelt előirányzatok közötti átcsoportosítás jogát 30.000.000,- Ft összeghatárig - mely esetenként a 4.000.000,- Ft összeghatárt nem haladhatja meg - a polgármesterre átruházza.

(3) A (2) bekezdésben foglalt átcsoportosításról a polgármester negyedévente köteles beszámolni, a költségvetés módosítására egyidejűleg javaslatot tenni. Az átruházott hatáskörű előirányzat-módosítási jogkör 2025. december 31-ig gyakorolható.

(4) A költségvetési szerv a költségvetése kiemelt előirányzatain belüli rovatok között átcsoportosítást hajthat végre.

(5) A képviselő-testület a költségvetési rendelet 5. § (2) bekezdés szerinti előirányzat-módosítás, előirányzat-átcsoportosítás átvezetéseként - az első negyedév kivételével - negyedévenként, de legkésőbb az éves költségvetési beszámoló elkészítésének határidejéig, december 31-ei hatállyal módosítja a költségvetési rendeletét. Ha év közben az Országgyűlés a hozzájárulások, támogatások előirányzatait zárolja, azokat csökkenti, törli, az intézkedés kihirdetését követően haladéktalanul a képviselő-testület elé kell terjeszteni a költségvetési rendelet módosítását.

(6) Amennyiben az önkormányzat év közben a költségvetési rendelet készítésekor nem ismert többletbevételhez jut, vagy bevételei a tervezettől elmaradnak, arról a polgármester a képviselő-testületet tájékoztatja.

(7) A képviselő-testület által jóváhagyott kiemelt előirányzatokat valamennyi költségvetési szerv köteles betartani. Az előirányzat túllépés fegyelmi felelősséget von maga után.

**6. §**

(1) Az önállóan működő és gazdálkodó, továbbá az önállóan működő költségvetési szervek rendeletben meghatározott bevételi és kiadási előirányzatai felett az intézmények vezetői előirányzat-felhasználási jogkörrel rendelkeznek, annak mértékéig vállalhatnak kötelezettséget.

(2) Az (1) bekezdésben meghatározott költségvetési szervek a többletbevételük terhére is csak a forrásképződés mértékének, illetve ütemének figyelembe vételével, a képviselő-testület jóváhagyását követően vállalhatnak kötelezettséget.

(3) Balatonvilágos Község Önkormányzat Képviselő-testülete önállóan működő és gazdálkodó költségvetési szerve a Balatonvilágos Község Önkormányzat Gazdasági Ellátó és Vagyongazdálkodó Szervezete, mely az önállóan működő költségvetési szerv gazdálkodási feladatait a vonatkozó jogszabályok alapján látja el. A költségvetési szervek az alapfeladatai ellátását szolgáló személyi juttatásokkal és az azokhoz kapcsolódó járulékok és egyéb közterhek előirányzataival minden esetben, egyéb előirányzatokkal munkamegosztási megállapodásban foglaltaknak megfelelően rendelkeznek. Az önállóan működő költségvetési szerv pénzellátásáról, finanszírozásáról Balatonvilágos Község Önkormányzat Gazdasági Ellátó és Vagyongazdálkodó Szervezete köteles gondoskodni. Az önállóan működő költségvetési szerv vezetője – az általa vezetett önállóan működő költségvetési intézményben – az önállóan működő és gazdálkodó intézménnyel kötött megállapodás alapján gazdálkodik.

(4) Valamennyi költségvetési szerv vezetője köteles belső szabályzatban rögzíteni a működéshez, gazdálkodáshoz kapcsolódóan a gazdálkodás vitelét meghatározó szabályokat, a mindenkor érvényes központi szabályozás figyelembe vételével, illetve a szükséges módosításokat végrehajtani. A szabályozásbeli hiányosságért, a felelősség a mindenkori intézményvezetőt terheli.

(5) Az önkormányzat, valamint a költségvetési szervek az évközi előirányzat-módosításokról a jegyző által elrendelt formában kötelesek naprakész nyilvántartást vezetni.

**4. A költségvetés végrehajtásának ellenőrzése**

**7. §**

(1) Az önkormányzati költségvetési szervek ellenőrzése a belső kontrollrendszer keretében valósul meg, melynek létrehozásáért, működtetéséért és továbbfejlesztéséért az önkormányzat esetében a jegyző, az intézmények esetében az intézményvezető felelős.

(2) Az Önkormányzat a belső ellenőrzés kialakításáról a Siófoki Közös Önkormányzati Hivatal útján gondoskodik. A megfelelő működtetésről és a függetlenség biztosításáról a jegyző köteles gondoskodni.

(3) A költségvetés végrehajtását az önállóan működő költségvetési szerv tekintetében a Siófoki Közös Önkormányzati Hivatal gazdasági vezetője irányításával az önállóan működő és gazdálkodó szerv köteles ellenőrizni, az éves ellenőrzési munkatervben foglaltak szerint. Az ellenőrzés tapasztalatairól a polgármester a zárszámadási rendelet-tervezet előterjesztésekor köteles a képviselő-testületet tájékoztatni.

(4) Az önállóan működő és gazdálkodó költségvetési szerv vezetője - a gazdasági vezető közreműködésével - köteles gondoskodni a saját és az önállóan működő költségvetési szerv belső kontrollrendszerének megszervezéséről.

**5. Záró és vegyes rendelkezések**

**8. §**

E rendelet rendelkezéseit 2025. január 1. napjától kell alkalmazni.

**9. §**

Ez a rendelet a kihirdetését követő napon lép hatályba.

Takács Károly Dr. Boda Zsuzsanna

polgármester jegyző

*(A rendelet kihirdetésének napja: 2025. március 3.)*

*1. melléklet a 4/2025. (III. 3.) önkormányzati rendelethez*

(A melléklet szövegét a(z) 1 melléklet a 4\_2025 önkormányzati rendelethez.pdf elnevezésű fájl tartalmazza.)

*2. melléklet a 4/2025. (III. 3.) önkormányzati rendelethez*

(A melléklet szövegét a(z) 2 melléklet a 4\_2025 önkormányzati rendelethez.pdf elnevezésű fájl tartalmazza.)

*3. melléklet a 4/2025. (III. 3.) önkormányzati rendelethez*

(A melléklet szövegét a(z) 3 melléklet a 4\_2025 önkormányzati rendelethez.pdf elnevezésű fájl tartalmazza.)

*4. melléklet a 4/2025. (III. 3.) önkormányzati rendelethez*

(A melléklet szövegét a(z) 4 melléklet a 4\_2025 önkormányzati rendelethez.pdf elnevezésű fájl tartalmazza.)

*5. melléklet a 4/2025. (III. 3.) önkormányzati rendelethez*

(A melléklet szövegét a(z) 5 melléklet a 4\_2025 önkormányzati rendelethez.pdf elnevezésű fájl tartalmazza.)

*6. melléklet a 4/2025. (III. 3.) önkormányzati rendelethez*

(A melléklet szövegét a(z) 6 melléklet a 4\_2025 önkormányzati rendelethez.pdf elnevezésű fájl tartalmazza.)

*7. melléklet a 4/2025. (III. 3.) önkormányzati rendelethez*

(A melléklet szövegét a(z) 7 melléklet a 4\_2025 önkormányzati rendelethez.pdf elnevezésű fájl tartalmazza.)

*8. melléklet a 4/2025. (III. 3.) önkormányzati rendelethez*

(A melléklet szövegét a(z) 8 melléklet a 4\_2025 önkormányzati rendelethez.pdf elnevezésű fájl tartalmazza.)

*9. melléklet a 4/2025. (III. 3.) önkormányzati rendelethez*

(A melléklet szövegét a(z) 9 melléklet a 4\_2025 önkormányzati rendelethez.pdf elnevezésű fájl tartalmazza.)

*10. melléklet a 4/2025. (III. 3.) önkormányzati rendelethez*

(A melléklet szövegét a(z) 10 melléklet a 4\_2025 önkormányzati rendelethez.pdf elnevezésű fájl tartalmazza.)

*11. melléklet a 4/2025. (III. 3.) önkormányzati rendelethez*

(A melléklet szövegét a(z) 11 melléklet a 4\_2025 önkormányzati rendelethez.pdf elnevezésű fájl tartalmazza.)

*12. melléklet a 4/2025. (III. 3.) önkormányzati rendelethez*

(A melléklet szövegét a(z) 12 melléklet a 4\_2025 önkormányzati rendelethez.pdf elnevezésű fájl tartalmazza.)

*13. melléklet a 4/2025. (III. 3.) önkormányzati rendelethez*

(A melléklet szövegét a(z) 13 melléklet a 4\_2025 önkormányzati rendelethez.pdf elnevezésű fájl tartalmazza.)

*14. melléklet a 4/2025. (III. 3.) önkormányzati rendelethez*

(A melléklet szövegét a(z) 14 melléklet a 4\_2025 önkormányzati rendelethez.pdf elnevezésű fájl tartalmazza.)

*15. melléklet a 4/2025. (III. 3.) önkormányzati rendelethez*

(A melléklet szövegét a(z) 15 melléklet a 4\_2025 önkormányzati rendelethez.pdf elnevezésű fájl tartalmazza.)

*16. melléklet a 4/2025. (III. 3.) önkormányzati rendelethez*

(A melléklet szövegét a(z) 16 melléklet a 4\_2025 önkormányzati rendelethez.pdf elnevezésű fájl tartalmazza.)

*17. melléklet a 4/2025. (III. 3.) önkormányzati rendelethez*

(A melléklet szövegét a(z) 17 melléklet a 4\_2025 önkormányzati rendelethez.pdf elnevezésű fájl tartalmazza.)

*18. melléklet a 4/2025. (III. 3.) önkormányzati rendelethez*

(A melléklet szövegét a(z) 18 melléklet a 4\_2025 önkormányzati rendelethez.pdf elnevezésű fájl tartalmazza.)

*19. melléklet a 4/2025. (III. 3.) önkormányzati rendelethez*

(A melléklet szövegét a(z) 19 melléklet a 4\_2025 önkormányzati rendelethez.pdf elnevezésű fájl tartalmazza.)

*20. melléklet a 4/2025. (III. 3.) önkormányzati rendelethez*

(A melléklet szövegét a(z) 20 melléklet a 4\_2025 önkormányzati rendelethez.pdf elnevezésű fájl tartalmazza.)

*21. melléklet a 4/2025. (III. 3.) önkormányzati rendelethez*

(A melléklet szövegét a(z) 21 melléklet a 4\_2025 önkormányzati rendelethez.pdf elnevezésű fájl tartalmazza.)

*22. melléklet a 4/2025. (III. 3.) önkormányzati rendelethez*

(A melléklet szövegét a(z) 22 melléklet a 4\_2025 önkormányzati rendelethez.pdf elnevezésű fájl tartalmazza.)

*23. melléklet a 4/2025. (III. 3.) önkormányzati rendelethez*

(A melléklet szövegét a(z) 23 melléklet a 4\_2025 önkormányzati rendelethez.pdf elnevezésű fájl tartalmazza.)

*24. melléklet a 4/2025. (III. 3.) önkormányzati rendelethez*

(A melléklet szövegét a(z) 24 melléklet a 4\_2025 önkormányzati rendelethez.pdf elnevezésű fájl tartalmazza.)

*25. melléklet a 4/2025. (III. 3.) önkormányzati rendelethez*

(A melléklet szövegét a(z) 25 melléklet a 4\_2025 önkormányzati rendelethez.pdf elnevezésű fájl tartalmazza.)

*26. melléklet a 4/2025. (III. 3.) önkormányzati rendelethez*

(A melléklet szövegét a(z) 26 melléklet a 4\_2025 önkormányzati rendelethez.pdf elnevezésű fájl tartalmazza.)

*27. melléklet a 4/2025. (III. 3.) önkormányzati rendelethez*

(A melléklet szövegét a(z) 27 melléklet a 4\_2025 önkormányzati rendelethez.pdf elnevezésű fájl tartalmazza.)

*28. melléklet a 4/2025. (III. 3.) önkormányzati rendelethez*

(A melléklet szövegét a(z) 28 melléklet a 4\_2025 önkormányzati rendelethez.pdf elnevezésű fájl tartalmazza.)

*29. melléklet a 4/2025. (III. 3.) önkormányzati rendelethez*

(A melléklet szövegét a(z) 29 melléklet a 4\_2025 önkormányzati rendelethez.pdf elnevezésű fájl tartalmazza.)

*30. melléklet a 4/2025. (III. 3.) önkormányzati rendelethez*

(A melléklet szövegét a(z) 30 melléklet a 4\_2025 önkormányzati rendelethez.pdf elnevezésű fájl tartalmazza.)

*31. melléklet a 4/2025. (III. 3.) önkormányzati rendelethez*

(A melléklet szövegét a(z) 31 melléklet a 4\_2025 önkormányzati rendelethez.pdf elnevezésű fájl tartalmazza.)

*32. melléklet a 4/2025. (III. 3.) önkormányzati rendelethez*

(A melléklet szövegét a(z) 32 melléklet a 4\_2025 önkormányzati rendelethez.pdf elnevezésű fájl tartalmazza.)

**Általános indokolás**

Az államháztartásról szóló 2011. évi CXCV. törvény 24. § (3) bekezdése alapján a jegyző által előkészített költségvetési rendelet-tervezetet a polgármester február 15. napjáig, ha a központi költségvetésről szóló törvényt az Országgyűlés a naptári év kezdetéig nem fogadta el, a központi költségvetésről szóló törvény hatálybalépését követő negyvenötödik napig nyújtja be a képviselő-testületnek.

Balatonvilágos Község Önkormányzata (a továbbiakban: Önkormányzat) 2025. évi költségvetésének tervezete a Magyarország 2025. évi központi költségvetéséről szóló 2024. évi XC. törvény, illetve további hatályos jogszabályok, az Önkormányzat rendeletei, határozatai figyelembevételével került összeállításra. A költségvetés megalkotásának elsődleges célja, hogy az önkormányzat meghatározza az adott időszakban megvalósításra váró feladatokat és biztosítsa a kötelező és önként vállalt feladatok elvégzéséhez szükséges költségvetési források körét és nagyságrendjét. Továbbá a képviselő-testület fő célja az önkormányzat mindenkori teherbíró képességéhez igazodó, elsődlegesen a közfeladatok ellátásához és a mindenkori társadalmi szükségletek kielégítéséhez szükséges, egységes elveken alapuló, átlátható, hatékony és költségtakarékos működtetése, az önkormányzati vagyon állagának megóvása, védelme, értékének megőrzése, értéknövelő használata, hasznosítása, gyarapítása.

Az Önkormányzat költségvetésének legfontosabb célkitűzései:

pénzügyi, gazdasági stabilitás erősítése,

bevételi és kiadási egyensúly megteremtése,

kötelező feladatellátás kiegyensúlyozott biztosítása

előirányzott bevételek teljesítése, kiadások ésszerű tervezése.

A település költségvetése a fenti céloknak megfelelően került összeállításra. A bevételek a megfogalmazott elvárásoknak megfelelően kerültek tervezésre, a kiadási oldalon pedig a meglévő kötelezettségek, a képviselő-testület által eddig hozott határozatok, megfogalmazott célok figyelembevételével kerültek számításra.

**Az Önkormányzat kiemelt feladata a település zavartalan működéséhez, üzemeltetéséhez, az önkormányzati tulajdonú intézmények színvonalas működtetéséhez szükséges feltételek biztosítása**.

Alapvető szempont, hogy az intézmények működtetése, az önkormányzati alapfeladatok ellátása csak takarékosan, hatékonyan történhet.

A 2025. évi költségvetési rendelet-tervezet megalkotása során az Áht. és az Ávr. előírásai mellett az Mötv. rendelkezései kerültek figyelembevételre. A helyi önkormányzatok gazdálkodására vonatkozó előírásokat az Mötv. 111-116. §-ai tartalmazzák.

A költségvetési rendelet-tervezet szempontjából a legfontosabb előírások az alábbiak:

Az önkormányzati alrendszer költségvetése a központi költségvetéstől elkülönül, ahhoz központi költségvetési támogatásokkal kapcsolódik.

A helyi önkormányzat gazdálkodásának alapja az éves költségvetése. Ebből finanszírozza és látja el törvényben meghatározott kötelező, valamint a kötelező feladatai ellátását nem veszélyeztető önként vállalt feladatait. Ezen feladatok ellátásának forrásait és kiadásait a helyi önkormányzat egységes költségvetési rendelete elkülönítetten tartalmazza.

A költségvetési rendeletben működési hiány nem tervezhető.

A helyi önkormányzat a feladatai ellátásának feltételeit saját bevételeiből, más gazdálkodó szervektől átvett bevételekből, valamint központi költségvetési támogatásból teremti meg.

A helyi önkormányzat veszteséges gazdálkodásának következményei a helyi önkormányzatot terhelik, kötelezettségeiért a központi költségvetés nem tartozik felelősséggel.

Ha a helyi önkormányzat a költségvetési évre vonatkozóan nem rendelkezik elfogadott költségvetéssel, nem fogadja el a költségvetési évet megelőző évre vonatkozó zárszámadását, államháztartási beszámolási kötelezettségének vagy vagyon-nyilvántartási kötelezettségének nem tesz eleget, a részére járó egyes támogatások folyósítása az államháztartásról szóló törvényben meghatározottak szerint felfüggesztésre kerül.

Fenti jogszabályoknak megfelelően került elkészítésre az Önkormányzat és költségvetési szerveinek 2025. évi költségvetés-tervezete.

**Részletes indokolás**

**Az 1. §-hoz**

Az önkormányzat 2025. évi költségvetéséről szóló  4/2025. (III.3.) önkormányzati rendelet (továbbiakban: Rendelet) hatályára vonatkozó rendelkezést tartalmazza.

**A 2. §-hoz**

A Rendelet a költségvetés bevételeit és kiadásait tartalmazza.

**A 3. §-hoz**

A Rendelet a költségvetés részletezését tartalmazza.

**A 4–6. §-hoz**

A Rendelet a költségvetés végrehajtásának szabályaira vonatkozó rendelkezéseket tartalmazza.

**A 7. §-hoz**

A Rendelet a költségvetés végrehajtásának ellenőrzésére vonatkozó rendelkezéseket tartalmazza.

**A 8. §-hoz és a 9. §-hoz**

A Rendelet hatályára vonatkozó rendelkezést tartalmazza**.**